[pic] | KOMISIJA EVROPSKIH SKUPNOSTI |

Bruselj, 6.12.2007

COM(2007) 778 konč.

2007/0269 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe Sveta (ES) št. 1172/98 o statističnih poročilih v zvezi s cestnim prevozom blaga, kar zadeva Komisiji podeljena izvedbena pooblastila

(predložila Komisija)

OBRAZLOŽITVENI MEMORANDUM

1. OZADJE PREDLOGA

1.1 Reforma postopka komitologije

Sklep Sveta št. 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[1] je bil spremenjen s Sklepom Sveta št. 2006/512/ES z dne 17. julija 2006[2].

Člen 5a Sklepa 1999/468/ES, kakor je bil spremenjen, je uvedel novi regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

1.2. Prednostna uskladitev in splošna uskladitev

Parlament, Svet in Komisija so v skupni izjavi[3] določili seznam temeljnih aktov, ki bi jih bilo treba nujno prilagoditi spremenjenemu Sklepu z uvedbo novega regulativnega postopka s pregledom (prednostna uskladitev). Da bi se regulativni postopek s pregledom lahko uporabljal tudi za druge akte, sprejete s postopkom soodločanja, ki so že bili v veljavi, ko je začel veljati Sklep 2006/512/ES, skupna izjava prav tako poziva, da se navedeni akti prilagodijo v skladu z veljavnimi postopki (splošna uskladitev).

Komisija je sklenila preučiti vse te akte, da bi po potrebi do konca leta 2007 predložila zakonodajne predloge za njihovo prilagoditev novemu regulativnemu postopku s pregledom[4].

1.3. Uporabljena metoda

Kakor je navedeno v Sporočilu Komisije Evropskemu parlamentu in Svetu z dne (…), je Komisija skrbno preučila vse instrumente, sprejete s postopkom soodločanja, da bi določila tiste, za katere lahko sprejme ukrepe splošnega obsega za spreminjanje nebistvenih sestavin zadevnega temeljnega akta. Komisija je določila 200 aktov, ki bi jih bilo treba prilagoditi.

Nekatere od teh aktov zajema program za kodifikacijo Komisije. Tak primer je Uredba Sveta (ES) št. 1172/98 o statističnih poročilih v zvezi s cestnim prevozom blaga[5]. Prilagoditev novemu postopku se mora opraviti glede na stopnjo postopka kodifikacije bodisi s prenovitvijo kodificiranega predloga bodisi, kakor v tem primeru, z zakonodajno spremembo.

2. PRAVNI VIDIKI PREDLOGA

Namen prilagoditve je uvesti regulativni postopek s pregledom iz člena 5a Sklepa 1999/468/ES, kakor je bil spremenjen.

V tem primeru Uredba (ES) št. 1172/98 predvideva, da lahko Komisija prilagodi načine zbiranja podatkov in vsebino prilog ter sprejme minimalne standarde natančnosti statističnih rezultatov, ki jih posredujejo države članice, in postopke za izvajanje te uredbe, vključno z ukrepi za njeno prilagoditev gospodarskemu in tehničnemu napredku. Ker so ti ukrepi splošnega obsega in so namenjeni spremembi nebistvenih elementov zadevne uredbe ali njeni dopolnitvi z novimi nebistvenimi elementi, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

Ker je temeljni akt uredba, jo je treba prilagoditi z enakovrednim aktom.

2007/0269 (COD)

Prilagoditev na regulativni postopek s pregledom Predlog

UREDBA EVROPSKEGA PARLAMENTA IN SVETA

o spremembi Uredbe Sveta (ES) št. 1172/98 o statističnih poročilih v zvezi s cestnim prevozom blaga, kar zadeva Komisiji podeljena izvedbena pooblastila

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije[6],

ob upoštevanju mnenja Evropskega ekonomsko-socialnega odbora[7],

v skladu s postopkom, določenim v členu 251 Pogodbe[8],

ob upoštevanju naslednjega:

(1) Uredba Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga[9] določa, da bi bilo treba sprejeti nekatere ukrepe v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil[10].

(2) Sklep 1999/468/ES je bil spremenjen s Sklepom 2006/512/ES, ki je uvedel novi regulativni postopek s pregledom za ukrepe splošnega obsega za spreminjanje nebistvenih sestavin temeljnega akta, sprejetega v skladu s postopkom iz člena 251 Pogodbe, vključno s črtanjem nekaterih navedenih sestavin ali z dopolnitvijo akta tako, da se mu dodajo nove nebistvene sestavine.

(3) Da bi se ta novi postopek lahko uporabljal tudi pri že veljavnih aktih, sprejetih v skladu s postopkom iz člena 251 Pogodbe, je treba navedene akte v skladu s skupno izjavo Evropskega parlamenta, Sveta in Komisije[11] o Sklepu 2006/512/ES prilagoditi v skladu z veljavnimi postopki.

(4) V primeru Uredbe (ES) št. 1172/98 je zlasti primerno, da se Komisija pooblasti za prilagoditev načinov zbiranja podatkov in vsebine prilog ter sprejetje minimalnih standardov natančnosti statističnih rezultatov, ki jih posredujejo države članice, in postopkov za izvajanje te uredbe, vključno z ukrepi za njeno prilagoditev gospodarskemu in tehničnemu napredku. Ker so ti ukrepi splošnega obsega in so namenjeni spremembi nebistvenih elementov zadevne uredbe ali njeni dopolnitvi z novimi nebistvenimi elementi, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.

(5) Uredbo (ES) št. 1172/98 je zato treba ustrezno spremeniti −

SPREJELA NASLEDNJO UREDBO:

Člen 1

Uredba (ES) št. 1172/98 se spremeni:

1. V členu 3 se odstavek 4 nadomesti z naslednjim:

„4. Načine zbiranja podatkov in vsebino prilog sprejme Komisija. Ti ukrepi, namenjeni spremembi nebistvenih elementov te uredbe, se sprejmejo v skladu z regulativnim postopkom s pregledom iz člena 10(3).“

2. Člen 4 se nadomesti z naslednjim:

„Člen 4

Natančnost rezultatov

Metode zbiranja in obdelave podatkov se pripravijo zato, da se zagotovi, da posredovani statistični podatki držav članic izpolnjujejo minimalne standarde natančnosti, ob tem pa se upoštevajo strukturni parametri cestnega prometa v državah članicah. Standarde natančnosti sprejme Komisija. Ti ukrepi, namenjeni spremembi nebistvenih elementov te uredbe, se sprejmejo v skladu z regulativnim postopkom s pregledom iz člena 10(3).“

3. V členu 5 se odstavek 2 nadomesti z naslednjim:

„2. Podrobnosti posredovanja podatkov iz odstavka 1, po potrebi vključno z morebitnimi statističnimi preglednicami, ki temeljijo na teh podatkih, se določi na podlagi postopka, podrobno določenega v členu 10(2).“

4. člen 6 se nadomesti z naslednjim:

„Člen 6

Razširjanje podatkov

Določbe o razširjanju statističnih podatkov v zvezi s cestnim prevozom blaga, vključno s strukturo in vsebino podatkov, ki naj se razširjajo, se določijo v skladu s postopkom iz člena 10(2).“

5. Člen 9 se spremeni:

(a) Uvodni stavek se nadomesti z naslednjim:

„Določijo se postopki za izvajanje te uredbe, vključno z ukrepi za njeno prilagoditev gospodarskemu in tehničnemu napredku, kolikor to ne povzroči nesorazmernega povečanja stroškov za države članice in/ali bremena za dajalce podatkov, v skladu s postopkom iz člena 10.“

(b) Dodata se naslednji tretji in četrti pododstavek:

Ukrepi, predvideni v prvi in drugi alinei, ki so namenjeni spremembi nebistvenih elementov te uredbe, vključno z dopolnitvami, se sprejmejo v skladu z regulativnim postopkom s pregledom iz člena 10(3).

Ukrepi, predvideni v tretji in četrti alinei, se sprejmejo v skladu s postopkom iz člena 10(2).

6. Člen 10 se nadomesti z naslednjim:

„Člen 10

1. Komisiji pomaga Odbor za statistični program, ustanovljen s Sklepom Sveta 89/382/EGS, Euratom[12].

2. Pri sklicevanju na ta odstavek se uporabljata člena 4 in 7 Sklepa 1999/468/ES ob upoštevanju določb iz člena 8 Sklepa.

Rok, določen v členu 4(3) Sklepa 1999/468/ES, je tri mesece.

3. Ob sklicevanju na ta odstavek se uporabljata člena 5a(1) do (4) in (5)(a) ter člen 7 Sklepa 1999/468/ES ob upoštevanju določb člena 8 Sklepa.

Člen 2

Ta uredba začne veljati dvajseti dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Evropski parlament Za Svet

predsednik predsednik

[1] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[2] UL L 200, 22.7.2006, str. 11.

[3] UL C 255, 21.10.2006, str. 1.

[4] PE 376.314v01-00 – A6-0236/2006 (Izjava Komisije, priložena poročilu Parlamenta).

[5] UL L 163, 6.6.1998, str. 1. Uredba, kakor je bila spremenjena z Uredbo (ES) št. 1893/2006 Evropskega parlamenta in Sveta z dne 20. decembra 2006 (UL L 393, 30.12.2006, str. 1).

[6] UL C , , str. .

[7] UL C , , str. .

[8] UL C , , str. .

[9] UL L 163, 6.6.1998, str. 1. Uredba, kakor je bila spremenjena z Uredbo (ES) št. 1893/2006 Evropskega parlamenta in Sveta z dne 20. decembra 2006 (UL L 393, 30.12.2006, str. 1).

[10] UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).

[11] UL C 255, 21.10.2006, str. 1.

[12] UL L 181, 28.6.1989, str. 47.